पाएं अपने शहर की ताज़ा ख़बरें और फ्री ई-पेपरडाउनलोड करें
पलासी प्रखंड क्षेत्र अंतर्गत कलियागंज स्थित प्लस टू राजकीयकृत उच्च विद्यालय में मुख्य दरवाजे का ताला तोड़कर कार्यालय में रखा हुआ कंप्यूटर सिस्टम के सभी सामानों की अज्ञात चोरों द्वारा चोरी कर ली गई। घटना के बाबत विद्यालय के हेडमास्टर मो.दबीर आलम ने जानकारी देते हुए कहा कि पलासी थाना को लिखित सूचना देने के साथ ही जिला शिक्षा पदाधिकारी अररिया व बिहार विद्यालय शिक्षा समिति के सचिव को भी दी गई है। हेडमास्टर ने कहा कि अभी कुछ दिन पहले ही बिहार विद्यालय शिक्षा समिति पटना के माध्यम से कंप्यूटर सिस्टम प्राप्त हुआ था।उन्होंने कहा कि वेंटिलेशन के सहारे अंदर घुसकर सामानों की चोरी की गई है। बीते शुक्रवार संध्या मुख्य गेट का ताला बंद कर घर गए थे। शनिवार सुबह छुट्टी के बावजूद जब विद्यालय पहुंचे तो देखा कि मुख्य दरवाजे का ताला टूटा हुआ है। अंदर जाकर देखा तो कंप्यूटर से संबंधित कंप्यूटर, प्रिंटर, माउस , डेस्कटॉप, कीबोर्ड, मॉनिटर आदि गायब है। कहा कि एक लाख से अधिक मूल्य के सामानों की चोरी की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn